યુજીમાં પ્રવેશ માટે હાથ ધરાયેલી ઓનલાઇન પ્રક્રિયામાં બી.એસસી માટે મેરીટ યાદી જાહેર કરી દેવામાં આવી છે અને જે તે કોલેજ ખાતે ૧૧મી જૂનથી પ્રવેશ પ્રક્રિયા હાથ ધરાશે. બી.એસસી સિવાયના અભ્યાસક્રમ માટે હજી ૧૧મી જૂન સુધી ઓનલાઇન ફોર્મ ભરી શકાશે. ઓનલાઇન ભરેલ ફોર્મની પ્રિન્ટ અને અસલ માર્કશીટ સહિતના દસ્તાવેજોની ચકાસણી ૧૨મી જૂન સુધીમાં યુનિવર્સિટીના હેલ્પ સેન્ટર ખાતે કરાવવાની રહેશે. બી.એસસી સિવાયના અભ્યાસક્રમો માટેની મેરીટ યાદી ૧૫મી જૂનના રોજ યુનિવર્સિટીની વેબસાઇટ પર મુકાશે. ત્યારબાદ વિદ્યાર્થીએ મેરીટ મુજબ જે કોલેજમાં પ્રવેશ મળતો હોય તેમાંથી પોતાની પસંદગી મુજબની કોલેજમાં નિયત સમયે હાજર રહીને પ્રવેશ મેળવવાનો રહેશે.